**OSNOVNA ŠKOLA CENTAR**

 **DANTEOV TRG 2, PULA**

 **ŠKOLSKI ODBOR**

Tel: 052 222 248; fax: 394-864

e-mail adresa: ured@os-centar-pu.skole.hr

KLASA: 007-02/22-01/03

URBROJ:2168/01-55-53-08-22-2

Pula, 1. travnja 2022.

**Z A P I S N I K**

 **s 11. sjednice Školskog odbora**

Početak: 12h

Prisutni: Ljiljana Glad-Racan, Borka Sladonja, Dijana Šain, Sandra Žmak-Đapić i Teodora Grubešić

Odsutne: Drita Jusufi i Laura Svorcan-Kostić

**Dnevni red**:

1. Prihvaćanje Zapisnika s prethodne 10. sjednice Školskog odbora;
2. Davanje prethodne suglasnosti na prijedlog ravnateljice za zasnivanje radnog odnosa s izabranim kandidatom prema natječaju objavljenom 7. ožujka 2022. g. na određeno puno radno vrijeme – za obavljanje poslova učitelja/ice razredne nastave;
3. Davanje prethodne suglasnosti na prijedlog ravnateljice za zasnivanje radnog odnosa s izabranim kandidatom prema natječaju objavljenom 7. ožujka 2022. g. na određeno puno radno vrijeme – za obavljanje poslova učitelja/ice razredne nastave u produženom boravku;
4. Davanje prethodne suglasnosti na prijedlog ravnateljice za zasnivanje radnog odnosa s izabranim kandidatom prema natječaju objavljenom 7. ožujka 2022. g. na određeno puno radno vrijeme – za obavljanje poslova učitelja/ice edukator-rehabilitator u PRO;
5. Izmjene i dopune Godišnjeg plana i programa za 2021./2022. godinu;
6. Različito

**Ad. 1)** Prihvaćanje Zapisnika s prethodne 10. sjednice Školskog odbora

**Zaključak**: Zapisnik s prethodne 10. sjednice ŠO, održane 4. ožujka 2022.g. prihvaćen je jednoglasno.

**Ad. 2)** Prijedlogravnateljice za davanje prethodne suglasnosti između prva tri rangirana kandidata koja su se prijavila na natječaj je Martina Kolega. Prijedlog ravnateljice je podržan s četiri glasa, a 1 glas je bio protiv.

**Zaključak:** Članovi Školskog odbora OŠ Centar većinski su dali prethodnu suglasnost za sklapanje ugovora o radu na određeno puno radno vrijeme s Martinom Kolegom.

**Ad. 3)** Povjerenstvo za vrednovanje kandidatadodijelilo jenajviši broj bodova Ivi Benazić. S obzirom i da Iva Benazić već radi u OŠ Centar, a pokazala se kao izvrsna učiteljica, ravnateljica Loreta Ribarić je predložila Ivu Benazić za obavljanje poslova učitelja/ice razredne nastave u produženom boravku. Članovi ŠO su jednoglasno podržali prijedlog.

**Zaključak:** Članovi Školskog odbora OŠ Centar jednoglasno su suglasni s prijedlogom ravnateljice da se sklopi ugovor o radu na određeno puno radno vrijeme s Ivom Benazić.

**Ad. 4)** Povjerenstvo za vrednovanje kandidatadodijelilo jenajviši broj bodova Anji Kopeč. S obzirom i da Anja Kopeč već radi u OŠ Centar, a pokazala se kao izvrsna učiteljica, ravnateljica Loreta Ribarić je predložila Anju Kopeč za obavljanje poslova učitelja/ice edukator-rehabilitator u PRO. Članovi ŠO su jednoglasno podržali prijedlog.

**Zaključak:** Članovi Školskog odbora OŠ Centar jednoglasno su suglasni s prijedlogom ravnateljice da se sklopi ugovor o radu na određeno puno radno vrijeme s Anjom Kopeč.

**Ad. 5)** Ravnateljica je upoznala ŠO s izmjenama u radu škole koje su rezultat uputa Ministarstva znanosti i obrazovanja. Sat više neće trajati 40 minuta (kako je bilo zbog epidemioloških mjera), već će trajati 45 minuta. Također, zaštitne maske u učionicama više nisu obavezne. Samotestiranje učenika je ukinuto. Dozvoljeni su roditeljski sastanci i informacije.

**Zaključak:** S opuštanjem epidemioloških mjera došlo je do izmjena načina rada u školi poput neobaveznog nošenja maskica, povratka na 45 minuta, ukinutog samotestiranja te ponovnog održavanja roditeljskih sastanaka.

**Ad. 6)** Nitko nije imao tema za točku 6. Različito.

Sjednica je završena u 13h.

 Zapisničar: Predsjednica Školskog odbora:

Borka Sladonja, prof. Ljiljana Glad-Racan, prof.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_